郁采

郁采（），字亮之，浙江山陰縣人，明朝政治人物。

 生平 
治《詩經》，行八，由國子生中式弘治十七年（1504年）浙江鄉試第十二名舉人，年三十三歲中式正德三年（1508年）戊辰科會試第一百七十七名，第二甲第五十二名進士《正德三年戊辰科進士登科録》《山陰縣志·卷十九·選舉志二·舉人》：弘治十七年甲子科：郁采……《卷二十一·選舉志三·進士》正德三年戊辰科吕柟榜；姚鹏副使有传、胡克忠知县、周礽郎中、胡文静光禄寺少卿有传、毛凤、馬録、郁采知州贈光禄寺少卿有传。授刑部主事，贬大名府教授，迁河南裕州同知。正德六年（1511年），劉六劉七起義爆發，畿內混亂。次年初，其軍南下攻裕州，郁采率州民抵抗，城陷巷战身死。追赠光禄寺少卿谷應泰《明史紀事本末: 歷代筆記叢編》：劉七等覘知谷大用、毛銳等駐軍臨清，復擁眾走霸州。賊以十二月 ... 十二月劉六等西奔，掠新城、雄縣、定興、安肅、易州、淶水 ... 破裕州殺都指揮詹濟、同知郁采，屠其城。《山陰縣志》：郁采字亮之，幼警敏，向学不辍。性狷介寡合，所交游必有行检，可相丽泽者。正德戊辰登进士高第，授刑部主事。在职勤慎，奏讞详明。時台长恣威，陵厲其属，采不屈，竟附吏议，奏謫大名教授。大名学政久弛，采整设教程，业务敦本，士習一新。迁裕州同知，适流贼起河北，虐焰南炽，采浚城池固守，贼骑至城下，州守欲弃城去，采止之曰：公第座，守备御事采任之。仍谓所亲曰：今事势如此，吾生則为功臣，死则为忠臣矣。或谓太夫人在堂，君奈何死国，戒勿復言，曰徒乱我意耳，使我偷生归，岂孝耶？載妻子託其友仪宾庄士儁于南阳，与书为永诀，且曰：仆欲苟免家累者，恐重伤老母心也。乃率素所练士登埤，复遣骑梼贼，获其俘必手剑击之。历二旬，昼夜不假寐，每以义激州人，州人无不效死者。相拒既久，贼乃悉众来攻，势益炽，城危，采自御，其東郛守开门潜遁，贼拥入，采還救，巷战不胜，被执奮骂，贼裂其口，輔残其体，事闻，诏赠光禄寺少卿，录其子，遣有司谕祭，裕州立祠祀之。《明史·卷二百八十九》：（正德）六年，賊四起，中原郡邑多殘破。畿內則棗強知縣段豸、大城知縣張汝舟，河南則恩及典史梁逵，西平知縣王佐、主簿李銓，葉縣知縣唐天恩，永城知縣王鼎，裕州同知郁采、都指揮詹濟、鄉官任賢，固始丞曾基，夏邑丞安宣，息縣主簿刑祥，睢寧主簿金聲、丘紳，西華教諭孔環，山東則萊蕪知縣熊驂，萊州衛指揮僉事蔡顯，南畿則靈譬主簿蔣賢，皆抗節死，而恩、佐、采、環死尤烈。《明史·卷二百八十九》：采，字亮之，浙江山陰人，進士。由主事謫教諭，遷裕州同知。與濟、賢共堅守，斬獲多，城陷被執。采罵不輟，賊碎其輔頰而死。濟亦不屈死。賢嘗為御史，方里居，招邑子三千人拒守，罵賊死，一家死者十三人。基為固始丞，被執，使馭馬不從，被害。宣，初授夏邑丞。賊楊虎逼其境，或勸毋往，宣兼程進。抵任七日，賊大至，拒守有功。城陷，死之。祥已致仕，城陷，罵賊死。聲、紳與義士朱用之迎戰死。《明武宗毅皇帝实录卷之八十四》：正德七年二月，初盗入河南，裕州同知郁采守御，署都指挥佥事詹济率兵拒守，斩获颇众。既而贼众日增至三万馀骑，四面攻围，采等且战且守，力穷而援兵不至，指挥辛泽、任纶、知州李德仁率众以逃，城遂陷，采与济皆为所杀，居民死者三千人，至是事闻，命勘弃城失事者治之，采、济赠恤如例。。

家族
曾祖郁原善。祖郁臻。父郁瓛。母陶氏。慈侍下，兄椿、檳、楠、森、榕、相、楷、弟東。

參考文獻

C
Category:明朝刑部主事
Category:明朝裕州同知
Category:明朝戰爭身亡者
Category:山陰人 (浙江)
Category:弘治十七年甲子科浙江鄉試舉人
Category:明朝大名府儒學教授
Category:明朝追贈光祿寺少卿